અલબત્ત એ બમ્પ તો પાકી સડક પર હતો પણ અહીં તો ન્યાયના સાવ ધીમા ગાડાચીલા પર જાણે ખોટા કેસોની મર્સિડીઝ પુરઝડપે રોજે દોડ્યા કરતી હોય એમ ધારીને સેફગાર્ડને નામે ખોટો બમ્પ ઠોકાઈ રહ્યો છે. સૌરાષ્ટના લોકોને ગામોમાં રજવાડી ઘરો આગળ “આયાંથી કોઈ સડસડાટ નો જાવું જોયે” એનો ખોંખારો ખાતા બાપુબમ્પોનો પણ અનુભવ હશે જ! ખેર એમાં નથી પડતો પણ આ કેસમાં અદાલતનો ડ્રામા પણ રસપ્રદ લાગ્યો મને. રીવ્યુ પીટીશનમાં એટર્ની જનરલે કહ્યું, “દલિતો નારાજ છે, ૧૦ લોકોના મોત થયા છે સ્ટે આપો”. મારી સાબુ મુજબ એટર્ની જનરલ સ્તરની વ્યક્તિ આ દલીલ કરે છે તે સાબિત કરે છે કે પટકથા મુજબ નાટક ચાલુ છે કેમકે જગતની કોઈપણ અદાલત પબ્લિક પ્રેશર છે એવું કહો તો સ્ટે ન જ આપે.